Satanisme laat hom glo moorŉ Man wat beweer hy is ŉ satanis het Maandag in die Eshowe-landdroshof in KwaZulu-Natal verskyn in verband met die moord op ŉ sesjarige familielid. Kapt. Thulani Zwane, woordvoerder van die polisie, sê die 20-jarige Wiseman Tholelani Shandu sal weer op 14 Februarie in die hof verskyn. Shandu is Vrydag in hegtenis geneem in verband met die moord op Nokubonga Mhlongo. Sy het in Desember vermis geraak en haar ontbinde lyk is Vrydag langs ŉ rivier in Eshowe ontdek nadat Shandu die toneel aan die polisie uitgewys het. Zwane sê Shandu beweer dat hy saam met twee vriende was toe Mhlongo by hulle by die rivier aangesluit het. Mhlongo is vermoor en haar liggaam is langs die rivier gelos. Zwane sê Sandu beweer hy is deel van ‘n satanistiese groep.